٤٠ ڕوێ چێوەڵتەر، دارستانەکێ (بوزین و مەڕەخێڵ)ی سەر بە شارستانو پاوە-و هەورامانی جە دیمو وەرهۆرز (ڕۆژهەڵات)و کوردستانی ئێرشان گێرتەبێ و سەروەختو ئەوەکوشنای ئێرەکەیەنە ٣ ژیوگەپارێزێ هەورامانی بەنامەکێ (موختار خەندانی، یاسین کەریمی، بیلال ئەمینی)کە ئەندامێ ڕێکوزیاو ژیوگەپارێزی ژیوای پاوەی بێنێ گیانشان بەختکەردەبێ و چەنڎین ئەندامێ تەرێ بریندارێ بیێ بێنێ و دماتەر هەر یەرە گیان بەختکەردەکێ جە سەریاس، شمشێر و نەوسوڎە بە بەشداری جەماوەری و شکۆمەندانە تەرمەکێشان ئەسپەردێ کریێ بێنێ.
جە چلێ ٣ شەهیدێ ئەنجومەنەکەیشانە، ئەنجومەنو ژیوای بە دروشمو "ڕای سەوزەتان پەڕ ڕێبوارە بۆنە" چالاکی ژیوگەییش ئەنجام دا.
جە ئی بارەوە پەلیانەو سەلام پاوەی وەڵاوش کەردەنەوە: جە چالاکیەکەنە کە ژمارێوی فرێ جە ئەندامانو ئەنجومەنەکەی بەشدارێش بیێ، ناوچەو گەشتیاری ویمیری جە خاشاکی و شەغەڵی و ئەوامەنەو هاموڵاتیان پاک کریاوە.
